section_heading: Neon Bible (2006. – 2008.)
paragraph_text: Prva pjesma službeno objavljena s Neon Bible bila je "Intervention" u prosincu 2006. na iTunesu. Prihodi od prodaje izdanja proslijeđeni su neprofitnoj zdravstvenoj organizaciji Partners in Health.<ref> Druga pjesma, "Black Wave/Bad Vibrations", ubrzo se pojavila na iTunesu. Album je 26. siječnja 2007. procurio na peer-to-peer mreže, a službeno je objavljen 5. ožujka 2007. u Ujedinjenom Kraljevstvu te 6. ožujka u Sjevernoj Americi. Neon Bible debitirao je na broju 1 Canadian Albums Charta i Irish Album Chartsa, te na drugoj poziciji Billboard 200 i UK Top 40 Album Charta.<ref> Album se pojavio i na prvoj poziciji ljestvica rock i indie albuma. Prvi službeni singl, "Black Mirror", najavljen je u siječnju 2007. "Black Mirror" je zauzeo prvu poziciju ljestvice R3-30 CBC Radio 3 i zadržao se ondje pet tjedana uzastopce, od 22. ožujka do 19. travnja 2007., postavši prvi singl bilo kojeg sastava koji je proveo više od dva tjedna na vrhu. Album je zaradio kritičke pohvale, a časopis Paste ga je proglasio jednim od pet najboljih albuma 2007.<ref>Paste Magazine issue #38 Novinar Trouser Pressa Jason Reeher uvrstio je Neon Bible "među najbolje indie rock albume svih vremena."<ref>